open-index/open-wikipedia-markdown huggingface dataset:
Huda

**Huda** (arabisk ) er et arabisk kvinnenavn som bety «veiledning».

## Utbredelse
*Huda* er et utbredt arabisk kvinnenavn ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Hoda Kotb (f. 1964), amerikansk nyhetsanker
* Hoda Saad (f. 1981), marokkansk sanger
* Hoda Abdel Hamid, TV-korrespondent for Al Jazeera

## Referanser


## Eksterne lenker
Hoàng Minh Thảo

**Hoàng Minh Thảo** (født 25. oktober 1921, død 8. september 2008) var en general i Vietnams folkehær under Vietnamkrigen.

Særlig var han kjent for å ha kommandoen over de nordvietnamesiske styrkene og lokale FNL-styrker på det sentrale frontavsnittet under påskeoffensiven i 1972 og under sluttkampene av Vietnamkrigen i 1975.

Etter Vietnamkrigen var han leder for militærakademiet i Hanoi og ble forsvarsminister fram til han ble pensjonert i 1995.

## Referanser
Wermland Opera

**Wermland Opera** (tidligere ***Värmlandsoperan***) er en svensk operainstitusjon.

I 1975 ble *Musikteatern i Värmland* stiftet, og denne institusjonen ble så slått sammen med *Säffleteatern*, regionmusikkavdelingen og Rikskonserters Värmlandskontor i länsmusikkreformen i 1988 for å danne *Värmlands teater- och musikstiftelse*. Stiftelsen, som driver Wermland Opera, holder til i Karlstad.

## Eksterne lenker
* Offisiell hjemmeside
*
Bağlama

**Bağlama** (fra det tyrkiske ordet *bağlamak* som betyr å "knytte sammen") er et strenginstrument som er veldig populært i områdene rundt Balkan, Lilleasia og Kaukasus - med kjerne i Tyrkia. 

Oldgamle
versjoner har blitt funnet i arkeologiske utgravinger fra sumeriske og 
hittitiske områder i Anatolia, samt i antikke greske verker.

Instrumentet finnes nå i mange versjoner rundt de ulike områder som tidligere var en del av Det osmanske rike, spesielt landene rundt Middelhavet og vest i Asia. Det finnes en egen gresk versjon av dette instrumentet, også kalt *baglama*, men som er litt mindre enn den tyrkiske varianten.

Det blir like ofte referert til bağlama som **saz** (fra persisk ساز), selv om saz er en genrell betegnelse på en familie av ulike strenginstrumenter som brukes i tyrkisk, gresk, sefardisk, bulgarsk, albansk, kypriotisk, azerbajdsjansk, georgisk, armensk, syrisk, kurdisk og persisk musikk.

Musikksjangre som har tunge innslag av bağlama, saz, bouzouki. o.l. er: *[[rebetika]]*, *[[Laika (andre betydninger)|laika]]*, *alla turca,* *klassisk ottomansk*, *turkukler*, *ciftetelli*, *sirtaki, azeri, [[sufimusikk]], taverna, rumeli, zeybek, pontiak, karadeniz, lazutlar,* m.m.  

Ifølge *[[Grove Dictionary of Music and Musicians|The New Grove Dictionary of Music and Musicians]]* brukes begrepene bağlama og saz om hverandre i Tyrkia. 

## Kjente musikere & band som bruker bağlama

* Shivan Perwer
* Arif Copan
* Ragaz Qasm
* Mariwan Saz
* Ali Shakir
* Xelef Şexani
* Celal Sansar
* Şefîqê Tembûrvan
* Hozan Diyar
* Aram Atti
* Arif Sağ
* Aşık Daimi
* Ata Demirer
* Ali Fuat Aydin
* Ali Ekber Çiçek
* Ali Kocantepe
* Anatolia
* Ahmet Kaya
* Ahmet Koç
* Asik Veysel
* Bulent Ortacgil
* "Buzuki" Erol Örter
* "Buzuki" Orhan Osman
* Bosporus
* Cafe Aman Istanbul
* Çetin Akdeniz
* Cigdem Aslan
* Derya Turkan
* Ekibi ve Korosu
* Erdal Erzincan
* Ersan Erdura
* Erkan Oğur
* Erol Parlak
* Fedon Kalyoncu
* Ferhat Güngör Tandogac
* Fuat Saka
* Fikret Kizilok
* Grup Gundogarken
* Grup Kizilirmak
* Hasret Gültekin
* Hozan Temburwan
* Hursid Yenigun
* Istanbul to Athen
* Ince Saz
* Kayahan
* Kazim Koyuncu
* Kemal Alacayir
* Kemal Dinç
* Kirac & Funda Arar
* Kirika
* Kudsi Erguner Ensemble
* Latif Bolat
* Melike Demirag
* Muharrem Ertaş (1913-1984)
* Muharrem Aslan
* Muammar Ketencoglu
* Neşet Ertaş (1938-2012)
* Orhan Gencebay
* Latif Bolat
* Ruhi Su
* Selda Bagcan
* Selcuk Ural
* Stelyo Berber
* Sukriye Tutkun
* Talip Özkan
* Tatavla Keyfi
* Tanju Okan
* Timur Selcuk
* Tolga Candar
* Yeni Turku
* Tolga Candar
* Ziynet Sali
* Zulfu Livaneli

## Referanser


## Eksterne lenker
* Saz og bağlama
* Sazmania
*    Prøv å spille
*   Virtual Tuner
* Baglama
* Alt om tyrkisk baglama og bilder
* Bilder av bağlama
Kon Tum (provins)

**Kon Tum** er en provins i nordre Vietnam. Provinshovedstaden heter også Kon Tum.

Provinsen ligger i regionen Tay Nguyen i Det sentrale høylandet og grenser til provinsene Quang Nam i nord, Quang Ngai i øst og Gia Lai i sør. 

I vest grensen Kon Tum til provinsene Sekong og Attapeu i Laos og provinsen Ratanakiri i Kambodsja.

Plasseringen nær grensene til Laos og Kambodsja gjorde at området ble utsatt for en rekke kamphandlinger under Vietnamkrigen, blant annet slaget ved Dak To i november 1967 og slaget om byen Kon Tum under påskeoffensiven i 1972.

## Administrative inndeling
I tillegg til byen Kon Tum, er provinsen delt inn i åtte distrikter:

* Đắk Glei
* Đắk Hà
* Đắk Tô
* Ia H'Drai
* Kon Plông
* Kon Rẫy
* Ngọc Hồi
* Sa Thầy
* Tu Mơ Rông

## Galleri

Fil:Kon Tum 1.jpg|
Fil:Kon Tum 2.jpg|
Fil:Kon Tum 3.jpg|
Fil:Kon Tum 4.jpg|
Fil:Kon Tum 5.jpg|


## Eksterne lenker
*
Dwars door Drenthe

**Dwars door Drenthe** er et nederlandsk endagsritt i landeveissykling som ble arrangert for første gang 2010. Rittet har blitt arrangert to ganger, og er en del av Europatouren i landeveissykling. Der er det klassifisert med 1.1. Rittet ble i 2011 arrangert sammen med Ronde van Drenthe.

## Vinnere
* 2015  Manuel Belletti
* 2014  Simone Ponzi
* 2013 *Ingen ritt*
* 2012  Theo Bos
* 2011  Kenny van Hummel
* 2010  Enrico Rossi

## Se også
* Ronde van Drenthe

## Eksterne lenker
* 
* Cycling Archives Dwars door Drenthe
Vuelta a Asturias

**Vuelta a Asturias** er et spansk etapperitt i landeveissykling som arrangeres hvert år i mai. Rittet har blitt arrangert siden 1925. Rittet er av UCI klassifisert med 2.1 og er en del av UCI Europe Tour.

## Vinnere

## Eksterne lenker
*
Tour de France 1931

**Tour de France 1931** var den 25. utgaven av sykkelrittet Tour de France og det ble avholdt fra 30. juni til 26. juli 1931.

## Gjennomføringen av rittet
Rittet ble vunnet av den franske syklisten Antonin Magne, med en margin på nesten 13 minutter til andreplassen, Jef Demuysere, og over 22 minutter til tredjeplassen, Antonio Pesenti. Belgia vant lagkonkurransen. Sprinterne Charles Pélissier og Rafaele di Paco vant begge fem etapper hver. Rittet hadde kun 35 fullførende ryttere. 

Syklistene var delt inn i to klasser, én for nasjonale lag og én *touriste-routiers* som var delt inn i regionale lag. På noen av de flate etappene startet touriste-routiers-rytterne 10 minutter bak de nasjonale lagene. En av *touriste-routiers*-rytterne var Max Bulla. På den andre etappen der *touriste-routiers* startet 10 minutter bak de nasjonale lagene, tok Bulla dem igjen. Han vant etappen og tok ledelsen sammenlagt i rittet. Han er den eneste *touriste-routieren* som har ledet Tour de France sammenlagt i rittets historie. Han tok også Østerrikes første etappeseier i rittet. Bulla vant totalt 3 etapper og endte på 15.-plass sammenlagt.

## Endringer fra 1930
I 1931 startet *touriste-routiers* 10 minutter bak de nasjonale lagene på etappe 2, 3, 4, 6 og 12. Antall hviledager i rittet ble redusert til 3 dager. 

Tidsbonusen til etappevinneren, som hadde blitt brukt i noen utgaver frem til Tour de France 1924, ble reintrodusert i 1931. 

## Resultater
### Etapper

## Sammenlagt

### Lagkonkurranse

### Andre konkurranser
Hovedsponsoren, l'Auto, kåret en *meilleur grimpeur* (beste klatrer), og vinneren var Jef Demuysere.

## Referanser


## Eksterne lenker
* Tour de France 1931 resultater
Frank Ocean

**Frank Ocean** (født **Christopher Edwin Breaux**; 1987) er en amerikansk sanger og sangtekstforfatter.

## Karriere
Tidlig i sin karriere skrev han sanger for artister som John Legend, Beyoncé Knowles og Justin Bieber. Ocean har siden 2009 vært medlem av hiphop-kollektivet Odd Future Wolf Gang Kill Them All (OFWGKTA), ledet av rapperen Tyler, The Creator.

Solodebuten kom med mixtapen «Nostalgia, Ultra» i 2011.

I 2012 etablert Frank Ocean seg som en verdenskjent artist med studioalbumet *Channel Orange*.

I 2016 kom albumet *Blonde*. Videoalbumet *Endless* kom også i 2016.

## Diskografi
### Album
#### Studioalbum

#### Samarbeidsalbum

#### Mixtaper

#### Videoalbum

### Singler

#### Som hovedartist

#### Som gjesteartist

## Noter


## Referanser


## Eksterne lenker
* 
* 
* 
*
21 21 DESIGN SIGHT

**21_21 DESIGN SIGHT** er et museum i Roppongi i Minato, Tokyo, Japan som åpnet i 2007. Museet, Japans første designmuseum, ble tegnet av Tadao Ando og er nå ansett å være et Tokyo sine  signaturverk innen arkitektur. Det blir ledet av tre av Japans mest kjente designere – Issey Miyake, Taku Satoh og Naoto Fukasawa.

## Referanser


## Eksterne lenker
*
Kunst im Tunnel

**Kunst im Tunnel** eller **KIT** er et museum for samtidskunst i Düsseldorf. Det er de nye utstillingslokalene til Kunsthalle Düsseldorf, som befinner seg inne i Rheinufertunnelen - derav navnet. Det er et underjordisk utstillingslokale på  850m².

## Referanser

## Eksterne lenker
*
Pinacothèque de Paris

__NOTOC__
**Pinacothèque de Paris** er et kunstgalleri i Paris, Frankrike, med utstillingsplass for midlertidige utstillinger av kunst.

Kunstgalleriet åpnet 15. juni 2007 i Place de la Madeleine 28 i 8. arrondissement i Paris, Frankrike. Det var tidligere huset i Rue de Paradis 30 i 10. arrondissement, hvor en utstilling av Picassos verk ble avholdt høsten 2003. Galleriet er finansiert med private midler og organiserer utstillinger. Det finnes ingen permanent kunstsamling.

Bygningens arkitekt var Lawrence Guinamard-Casati. Det var eid av Credit Agricole og innbefatter omtrent 2000 m² over tre etasjer.

## Utstillinger

;2010
* Edvard Munch (19. februar 2010 – 18. juli 2010)
* Inkagull (10. september 2010 – 6. februar 2011)

;2009
* Suzanne Valadon – Maurice Utrillo (12. mars 2009 – 16. september 2009)
* Carte Blanche Hervé di Rosa (19. juni 2009 – september 2009)
* Den nederlandske gullalderen (7. oktober 2009 – 7. februar 2010)

;2008
* Workshop Man Ray (5. mars 2008 – 2. juni 2008)
* Soldiers of Eternity (15. juni 2008 – 14. september 2008)
* Jackson Pollock og Shamanism (15. oktober 2008 – 15. februar 2009)
* Georges Rouault (17. september 2008 til 18. januar 2009)

;2007
* Roy Lichtenstein: Evolution (15. juni – 23. september)
* Chaim Soutine: le fou Smilovitchi (10. oktober 2007 – 27. januar 2008)

;2003
* Picasso Intime (7. november 2003 – 28. mars 2004)

## Se også
* Liste over de mest besøkte kunstmuseene i verden
* Pinacotheca

## Referanser


## Eksterne lenker
* 
* Pinacothèque de Paris' nettside (fransk)
* Pinacothèque de Paris (fransk)
Allround-NM på skøyter 1973 for damer

**Allround-NM på skøyter 1973 for damer** ble avholdt 20. og 21. januar 1973 i Lystlunden, Horten.Teknisk arrangør var Hortens Skøiteklub. Det ble også arrangert Junior-NM for damer samtidig.

Norgesmestere ble Sigrid Sundby, Arbeidernes SK for senior damer og Cecilie Funnemark, Brandbu IF for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.

## Sammenlagt senior

## Sammenlagt junior

## Kilder
* 
* 
* 
* 

## Eksterne lenker
* 
*
Gumballs fantastiske verden

***Gumballs fantastiske verden*** (orig: **) er en amerikansk-britisk animasjonsserie for barn som har gått på Cartoon Network siden 2011.

Den har også vært vist på NRK Super.

## Norske stemmer
* Alexander Jansen som Gumball Watterson
* Noah Nikolaisen som Darwin Watterson
* Tia Theodorsen som Anais Watterson
* Hedda Sandvig som Nicole Jennifer Watterson
* Øyvind B. Lyse som Rikart Watterson
* Ellers medvirker: Jon Bjørnstad, Andreas Velle, Marius Sigolsen, Pål Jansen, Krister G. Roang, Stella McBride, Sarah MacDonald Berge, Charlotte Hellebostad, Gaute Skjegstad, Trond Halbo, Inger Gundersen, Ivar Lykke, Camilla Jansen, Sol Esperanza og Camilla Auensen.

## Eksterne lenker

* 
*
Franz Krenn

**Franz Krenn** (1816–1897) var en østerriksk komponist.

## Liv
Krenn var sønn av en lærer og fikk sin første musikkundervisning av faren, senere studerte han hos onkelen, en elev av Joseph Preindl og hos presten på hjemstedet. Etter å ha avlagt det pedagogiske seminaret i  Krems  arbeidet han først som assistentlærer, men reiste til Wien i 1834 for å studere komposisjon hos Ignaz von Seyfried og arbeidet noen år som klaverlærer.

Fra 1844 hadde han flere organistposter, i 1862 ble han kapellmester ved Michaelerkirche og gjorde denne til et cecilianistisk senter. I 1869 ble han professor i harmonilære, kontrapunkt og komposisjon ved Gesellschaft der Musikfreundes konservatorium ved siden av Anton Bruckner og var her til 1891.

Ved konservatoriet underviste Krenn en rekke betydelige musikere, blant andre  Gustav Mahler, Hans Rott, Mathilde Kralik, Leoš Janáček, Adolf Wallnöfer, Hugo Wolf og Alexander Zemlinsky.

Franz Krenn var far til maleren Edmund Krenn (1845–1902). Det er satt opp en minneplakett over Franz Krenn på Michaelerplatz 6 i Wien.

## Verk
Krenn var en produktiv komponist som blant annet skrev 29 messer, de to oratoriene *Bonifazius* og *Die vier letzten Dinge*, et rekviem og en te deum, kantater, mindre kirkemusikalske verk, en *Symfoni i g-moll* (skrevet i 1850), stryke- og klaverkvartetter, orgel- og klaverstykker, en orgelskole (1845), en lærebok i sang for skolen og en musikk- og harmonilære (1890).

## Litteratur
* Karl Schütz: *Musikpflege an St. Michael in Wien*, Wien 1980.
* 
* Alexander Rausch: «Krenn, Franz», i Rudolf Flotzinger (red.): *Österreichisches Musiklexikon*, bind. 3, Wien 2004, s. 1160.

## Eksterne lenker
* 
* Franz Krenn på Austria-Forum
* Franz Krenn i databasen «Gedächtnis des Landes»: Niederösterreichs historie, Landesmuseum Niederösterreich
Cassirer

**Cassirer** er et tysk etternavn som kan vise til:

* Bruno Cassirer (1872–1941) – en tysk forlegger, galleri eier og hest oppdretter i Berlin
* Ernst Cassirer (1874–1945) – en jødisk tysk filosof
* (Friedrich) «Fritz» (Leopold) Cassirer (1871–1926) – en tysk dirigent
* Paul Cassirer (1871–1926) – en tysk kunsthandler og utgiver
* Richard Cassirer (1868–1925) – en tysk nevrolog
Tonesats

**Tonesats** (*sats* / *satslære*) er en musikkteoretisk betegnelse for strukturering (dvs. «sats») av noter/toner i flerstemmige musikkverk.

Satslære er den teoretisk funderte og skriftlig nedskrevne læren om tonesats, dvs. en generell samlebetegnelse for kontrapunkt, generalbass og harmonilære; fagområder innen komposisjon av flerstemmig musikk. Tonesats er det håndverkmessige aspektet («faktur») ved komposisjon og arrangement, 

*Historisk satslære* er et spesialområde som utforsker historiske komposisjonsteknikker ved hjelp av studier av kilder og musikkverk. Tradisjonell satslære skiller hovedsakelig mellom monodiske, heterofone, homofone og polyfone satsteknikker.

;Eksempler på satstyper
* Firstemmig sats
* Fuge
* Kanon

## Kilder
* 

## Eksterne lenker
* Paul Hindemith: [''Unterweisung im Tonsatz''](http://www.imslp.org/wiki/Unterweisung_im_Tonsatz_(Hindemith,_Paul)), B. Schott's Söhne, No.3600, 1937 (IMSLP)
Megasoma occidentalis

***Megasoma occidentalis*** er en bille som hører til underfamilien hornbiller (Dynastinae) i gruppen skarabider (Scarabaeoidea).

## Utseende
En meget stor (7-12 centimeter) og tung bille. Kroppen er svart, tett kledt med fine, korte hår slik at den virker fløyelsaktig gul. Hannen har et kraftig, to-grenet horn (rettet framover) på hodet. På pronotum er det en utoverrettet pigg på hver side. Beina er lange og kraftige, leggene har to tenner på utsiden. Ytterst ender de i kraftige og skarpe klør som gjør at disse billene kan holde veldig hardt fast i det de griper. Arten ligner sterkt på *[[Megasoma elephas]]* men er litt mindre i gjennomsnitt, og piggene på pronotum peker utover, ikke fremover.

## Levevis
Arten lever i løvfellende, tropisk skog opptil 700 meter over havet. Larvene utvikler seg trolig inne i døde trestammer, det har blitt funnet i råtnende stammer av kokospalmer.  Utviklingen tar gjerne tre år. De voksne billene er glade i råtnende frukt og spiser også utflytende sevje fra sår i trær, de kommer også til lys om natten. Hannene bruker hornene på hodet og pronotum til å kjempe med hverandre om hunnene, eller kamp om føderessurser.

## Utbredelse
Arten er utbredt i et lite område i delstatene Sinaloa og Oaxaca på vestkysten av Mexico.

## Systematisk plassering

Arten har tidligere blitt regnet som en underart av *[[Megasoma elephas]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Megasoma]]* Kirby, 1825
******* *Megasoma occidentalis* Bolívar y Pieltain, Jiménez-Asúa & Martínez, 1963

## Eksterne lenker
* 
* Bildegalleri over artene
* Generic Guide to New World Scarab Beetles - *Megasoma occidentalis* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Megasoma/Megasoma%20occidentalis/Moccidentalis.html
Megasoma thersites

***Megasoma thersites*** er en bille som hører til underfamilien hornbiller (Dynastinae) i gruppen skarabider (Scarabaeoidea).

## Utseende
En middelsstor til stor (ca. 30 millimeter), kraftig bille, en av den mindre artene i slekten *[[Megasoma]]*. Kroppsformen er bred og litt avflatet. Kroppen er svart, men nokså tett kledt med gulaktige hår. Beina er middels alnge, kraftige, leggene (tibiae) med skarpe pigger på yttersiden. Hannen har et nokså langt, oppoverkrummet horn i pannen, dette er gaffeldelt i spissen og griper an mot et lignende, nedoverbøyd horn på pronotum, dessuten har den er fremoverrettet pigg på hver side av pronotum. Hunnen mangler disse hornene, men i motsetning til de større *Megasoma*-artene er hun ikke vesentlig mindre enn hannen.

## Levevis
Hannene bruker hornene på hodet og pronotum til å kjempe med hverandre om hunnene, eller kamp om føderessurser.
Denne arten lever i tørre områder, de voksne kan gnage på barken av busken "palo verde" (*Parkinsonia*, erteblomstfamilien).

## Utbredelse
Arten finnes i Baja California, Mexico.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Megasoma]]* Kirby, 1825
******* *Megasoma thersites* LeConte, 1861

## Eksterne lenker
* 
* Bildegalleri over artene
* Generic Guide to New World Scarab Beetles - *Megasoma thersites* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Megasoma/Megasoma%20thersites/Mtheristes.html
Joseph Preindl

**Joseph Preindl** (1756–1823) var en østerriksk organist og komponist.

## Liv og virke
Preindls far var organist i Marbach. Joseph Preindl var først korgutt i Mariazell hos Franz Xaver Widerhofer, før han 16 år gammel reiste til Wien og fikk undervisning av Johann Georg Albrechtsberger. I 1773 ble han lærer ved byens waisenhus, i 1775 organist ved kirka Maria am Gestade og hos karmelittene. I 1793 ble han organist ved Wiens Peterskirche, i 1797 ved Michaelerkirche. Dessuten var han fra 1795 Albrechtsbergers assistent ved Stefansdomen og ble i 1809 hans etterfølger som domkapellmester. Preindl skrev en *Tonschule* og var sang- og klaverlærer.

Som komponist skapte Preindl framfor alt kirkemusikk, som messer, rekvier, motetter og kirkearier. 

Preindl er bisatt på Sankt Marxer Friedhof. I 1894 ble *Preindlgasse* i Wien-Hietzing oppkalt etter ham.

## Referanser


## Litteratur
* 
* Felix Czeike: *Historisches Lexikon Wien Bd. 4.* Kremayr & Scheriau, Wien 1995
* 
* Oppføring i Wurzbach, ''Biographisches Lexikon des Kaisertums Österreich'', bind 23, s.250-251

## Eksterne lenker
* 
* Niederösterreichisches Landesmuseum
Trond Myhre (dirigent)

**Trond Sverre Myhre** (født 1968) er en norsk dirigent og klarinettist.

Myhre har fem års utdannelse fra Østlandets musikkonservatorium med klarinett som hovedinstrument, og har siden 1996 vært fast ansatt klarinettist i Forsvarets Stabsmusikkorps.

Myhre har flere ganger siden 2007 dirigert «stabsmusikken». Siden 2003 har han vært Lillestrøm Musikkorps' faste dirigent og har med dem tatt syv NM-titler.
I 2012 ble Myhre tildelt prisen Årets dirigent av NMF Viken

## Referanser


## Kilder
* Fakta - Lillestrøm Musikkorps
Abdalaziz

**Abdalaziz** (arabisk ) er et arabisk mannsnavn dannet av   ('abd al) «tjener av» og   ('aziz) «mektig». Navnet transkiberes også som *Abd al Aziz*, *Abd el Aziz*, *Abdel Aziz*, *Abdelaziz*, *Abdol Aziz*, *Abdoul Aziz*, *Abdul Aziz*, *Abdul Azeez*, *Abdulazeez*, *Abdulaziz* eller *Abdülaziz*.

## Utbredelse
*Abdalaziz* er et utbredt arabisk mannsnavn ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Abdülâziz (1830–1876), sultan av Det osmanske riket
* Abdulaziz Ibn Saud (1876–1953), konge av Saudi-Arabia 
* Feisal bin Abdelaziz Al Saud (1903/1906–1975), konge av Saudi-Arabia 
* Abdou Aziz Sy (1904–1997), senegalesisk kalif av tidjane
* Abdul Aziz ibn Baz (1910–1999), saudiarabisk stormufti
* Abdol Aziz Farmanfarmaian (f. 1920), iransk arkitekt
* Abdullah bin Abdul Aziz al-Saud (1924–2015), konge i Saudi-Arabia
* Abdelaziz Bouteflika (1937–2021), president i Algerie
* Abd Al Aziz Awda (f. 1950), palestinsk aktivist og stifter av Islamsk jihad
* Abdulazeez Ibrahim (f. 1957), nigeriansk politiker
* Ali Abd-al-Aziz al-Isawi (f. 1966), libyisk politiker og visestatsminister
* Abdelaziz Barrada (f. 1989), marokkansk fotballspiller

### Etternavn
* Ahmed bin Abdul Aziz (f. 1941), saudiarabisk prins og minister
* Muqrin bin Abdulaziz (f. 1945), saudiarabisk minister
* Mahmoud Abdel Aziz (f. 1990), egyptisk fotballspiller
* Mohamed Abdelaziz (f. 1947), saharawisk president
* Mohamed Ould Abdel Aziz (f. 1956), mauritansk president

## Referanser


## Eksterne lenker
Fred Savage

**Fred Savage** (født 1976) er en amerikansk skuespiller. Han spilte rollen som Kevin Arnold i TV-serien *[[Mine beste år]]*.

På 2000-tallet har Savage også produsert og regissert TV-serier, for eksempel har han regissert avsnitt av *[[Phil fra fremtiden]]*, *[[Modern Family]]* og *[[Greek]]*. Hans yngre bror Ben Savage er også skuespiller.

## Filmografi (utvalg)
* 1987 – *[[Prinsessebruden (film)|Prinsessebruden]]*
* 1988-1993 - *[[Mine beste år]]* (TV-serie)
* 1996 – *[[No One Would Tell]]*
* 2002 – *[[Austin Powers in Goldmember]]*
* 2004 - *[[Justice League Unlimited]]* (stemme i TV-serie)

## Eksterne lenker
* 
*
Abir

**Abir** (arabisk ) er et arabisk kvinnenavn som betyr «duft». Navnet transkriberes på engelsk oftest som *Abeer*.

**Abir** (bengali: আবীর) er også et bangladeshisk mannsnavn.

## Utbredelse
*Abir* er blant de ti mest utbredte arabiske kvinnenavnene ifølge *Dictionary of Arab Names*.

|}

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Abeer Almadawy (f. 1970), egyptisk forfatter
* Abeer Nehme (f. 1980), libanesisk sanger
* Abeer Allam, egyptisk journalist
* Abeer Ayyoub, palestinsk journalist
* Abir Kopty, palestinsk aktivist
### Menn
* Abir Abdullah (f. 1971), bangladeshisk fotograf
* Abir Chatterjee (f. 1980), bangladeshisk skuespiller

## Referanser


## Eksterne lenker
Gustav Heiberg

**Gustav Heiberg** (1856&ndash;1935) var en norsk advokat og politiker for Venstre.

Heiberg var født i Nes i Hedmark som sønn av bonde Peder Heiberg og hans kone Berthe, født Skjelve. Gustav Heiberg ble  cand.jur. i 1882. Samme år giftet han seg med Agnete Ousdahl (1852–1930), også hun fra Nes. Han var først lærer i 1882 til 1883, deretter fra 1883 advokat og senere, i 1890, høyesterettsadvokat. 

Heiberg var stortingsrepresentant for «Lillehammer, Hamar og Gjøvik» og representerte Venstre fra 1892-1894. 

## Referanser


## Eksterne lenker
* 
*  [Gustav Heiberg på lokalhistoriewiki](https://lokalhistoriewiki.no/index.php/Gustav_Heiberg_(1856-1935))
*  Statsarkivet i Hamar
Abdarrahman

**Abdarrahman** (arabisk ) er et arabisk mannsnavn som betyr «tjener av den barmhjertige». Navnet transkriberes også *Abdur Rahman*, *Abd ar-Rahman*, *Abdul Rahman*, *Abdur Rehman*, *Abdul Rehman*, *Abidur Rahman*. *Abdirahman* brukes i Somalia og *Abderrahmane* i fransktalende deler av Nord-Afrika.

## Utbredelse
*Abdarrahman* er et utbredt arabisk mannsnavn ifølge *Dictionary of Arab Names*. Navnet er svært vanlig i Qatar.

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Abdur Rahman Khan (1844&ndash;1901), emir av Afghanistan
* Tunku Abdul Rahman (1903&ndash;1990), malaysisk statsminister
* Abdul Rehman Makki (f. 1948), pakistansk organisasjonsleder
* Abdirahman Mohamed Abdullahi (f. 1955), somalilandsk parlamentsleder
* Abdul Rahman Al-Sudais (f. 1960), saudiarabisk imam
* Abderrahmane Sissako (f. 1961), mauritansk filmregissør
* Abdur Rahman ibn Yusuf (f. 1974), engelsk imam
* Abdur Rehman (f. 1980), pakistansk cricketspiller
### Etternavn
* Abdihakem Abdirahman (f. 1977), somalisk-amerikansk langdistanseløper

## Referanser


## Eksterne lenker
Killer Joe

***Killer Joe*** er en amerikansk svart komedie/thrillerfilm fra 2011.

## Om filmen
Filmen er regissert av William Friedkin, og manuset ble skrevet av Tracy Letts basert på Letts' eget teaterstykke med samme navn. Matthew McConaughey, Emile Hirsch, Juno Temple og Thomas Haden Church spiller hovedrollene.

## Handling
Chris Smith (Emile Hirsch) sitter igjen med en stor gjeld til lokale kriminelle, og må finne på noe ekstraordinært for å holde både seg selv og familien i live. Han bestemmer seg for å ta livet av sin verdiløse mor, Adele, for å få forsikringspengene fra hennes død. Pengene vil gå til Chris' søster Dottie (Juno Temple), som han regner med vil dele pengene etter at moren er død. Derfor får han også faren Ansel (Thomas Haden Church), som for lengst har skilt seg fra Adele, med seg på konspirasjonen. De hanker inn en leiemorder som går under navnet Killer Joe (Matthew McConaughey), en politimann som gjør leiemord på si. Imidlertid vet ikke familien Smith hva de egentlig har skrevet under på når de engasjerer den manipulative Joe.

## Rolleliste
* Matthew McConaughey som Killer Joe Cooper
* Emile Hirsch som Chris Smith
* Juno Temple som Dottie Smith
* Thomas Haden Church som Ansel Smith
* Gina Gershon som Sharla Smith
* Marc Macaulay som Digger Soames
* Danny Epps som G-Man
* Sean O'Hara som Rex

## Trivia
* *Killer Joe* var det første stykket Tracy Letts skrev, i 1991.

## Eksterne lenker
*
Turid Vatne

**Turid Synnøve Rivertz Vatne** (født 1978) er en norsk skuespiller og sanger. Hun er hovedsakelig oppvokst i Lyngen i Nord-Troms, og utdannet innen Method Acting ved Norsk Skuespillerinstitutt.

Vatne har hovedrollen i langfilmen *The Recovery Channel*. Hun har også hatt roller i blant annet *[[Lykkeland (TV-serie 2018)|Lykkeland]]*, *Kongsvika*, *Liv*, *Catch & Release*, *[[Exit (TV-serie)|Exit]]*, *[[Helt perfekt|Thomas Giertsen: Helt perfekt]]*, *Kjære landsmenn*, *[[Hotel Cæsar]]*,  *[[Barnas Supershow]],* samt en rekke kortfilmer, blant annet prisbelønte *Taxfree* og *Being more Like Bagsy*.

Hun har spilt i flere teater- og musikkteaterforestillinger, og hatt hovedroller i blant annet *Maridalsspillet*, *Bærumsspillene* og *Kjerkebrannspelet*. Vatne er mye brukt som stemmeskuespiller, og har dubbet en rekke serier og filmer.

Vatne er vokalist i gruppen Villa Cortado, som beveger seg innen genrene vise, jazz, pop og bossanova.

Fra tidligere har hun en mastergrad i medievitenskap fra Universitetet i Oslo (2005) samt sykepleierutdannelse fra Høyskolen i Oslo (2000). Hun jobbet seks år fulltid som featurejournalist, og mottok Egmont Hjemmet Mortensens internpris for beste portrettintervju 2009.

## Referanser


## Eksterne lenker
* 
* 
* 
*
Charles Krauthammer

**Charles Krauthammer** (1950–2018) var en amerikansk skribent og politisk kommentator. Han ble knyttet til den nykonservative bevegelsen i USA.

## Biografi
Han ble født i New York og vokste opp i Montréal i Canada. Han var av jødisk herkomst, men var ikke troende.

Han gikk collegestudier i statsvitenskap og økonomi ved McGill University i Montréal og fikk stipend for å studere ved Balliol College i 1971. Deretter flyttet han tilbake til USA og begynte ved Harvard Medical School. Han ble lam fra halsen og ned etter en badeulykke i sitt første studieår på Harvard, men gjenopptok studiene etter 14 måneder på sykehus. Krauthammer tok doktorgraden i medisin med spesialisering i psykiatri i 1975 og arbeidet som lege ved Massachusetts General Hospital.

Krauthammer begynte å skrive for *[[The New Republic]]*, og i 1980 arbeidet han som taleskriver for visepresident Walter Mondale. I 1981 ble han medredaktør i *The New Republic*, men fikk sitt virkelige nasjonale gjennombrudd etter å ha debutert som essayist i *[[Time (magasin)|Time]]* i 1983. I 1985 ble han fast ukentlig spaltist i *[[The Washington Post]]*, og ble i 1987 tildelt Pulitzerprisen for sine kommentarartikler.

Senere ble han politisk analytiker og kommentator for Fox News og medredaktør i *[[The Weekly Standard]]*. Krauthammers utenrikspolitiske spalte har vært publisert av mer enn 400 medier over hele verden. Han har vært regnet som nykonservativ. Journalister og kommentatorer som David Brooks i *[[The New York Times]]*, Joe Scarborough i MSNBC og Ben Smith i Politico betegnet Krauthammer som en viktig konservativ kritiker av president Barack Obama.

I august 2017 nedla han sin virksomhet som avis- og tv-kommentator på grunn av sykdom. I juni 2018 gjorde Krauthammer det kjent at han led av uhelbredelig kreft. To uker senere døde han.

## Referanser


## Eksterne lenker
* 
*
Hollywood-modellen

**Hollywood-modellen** er den mest brukte dramaturgiske modellen. Modellen kallens dette på grunn av at den er mest brukt i nettopp Hollywood-filmer. Det finnes nesten ingen filmer som ikke forholder seg til denne modellen på en eller annen måte. 
Grunnlaget og strukturen til Hollywood-modellen ble for første gang tatt i bruk for rundt 2300 år siden av den greske filosofen Aristoteles.

Hollywood-modellen er delt inn i flere deler som alle sammen skal hjelpe med å få seeren til å virkelig sette seg i filmen og bli interessert.

## Anslag
Tilskueren må få lyst til å se resten av filmen, derfor er det smart at der er en liten spenningskurve i starten for å holde på seeren. Seeren bør ut i fra de første scenene forstå hvilken sjanger filmen tilhører. Det skjer også ofte at man får et bånd eller utvikler sympati for hovedpersonen. Man får ofte et lite innblikk i noe som kan få store konsekvenser utover i handlingen.

## Presentasjon
Ofte går spenningskurven og intensivenheten ned, mens omgivelsene og rollefigurene blir presentert bedre. Du lærer forholdene mellom dem og personlighetene deres. 
I denne delen får du også vite sammenhengen mellom hovedpersonen og konsekvensene i handlingen. Mot slutten av denne delen bygges denne konsekvensen seg opp.

## Opptrapping
Spenningskurven stiger sakte, men sikkert oppover gjennom opptrappingen. Denne delen inneholder en del små konflikter som ender med en løsning som kan løse den store og utfordene konflikten som venter. Det blir flere hindringer og mer motstand. Seeren indentifiserer seg mer og mer med hovedpersonen gjennom denne opptrappingen. 

## Vendepunkt
Vendepunktet, som også blir kalt «point of no return», er delen der handlingen har kommet til et punkt der det ikke lenger er mulig for hovedpersonen å gå tilbake. Spenningen stiger kraftig under denne delen da den plutselig kan ta en overraskende ny vending. 

## Klimaks
Det er i denne delen at spenningskurven er på toppen og seeren vil merke at ting skjer fort og intensiteten er på topp. Det er også under denne delen at konflikten løses og mot slutten går spenningskurven sakte nedover. 

## Avrunding
Etter handlingens klimaks kommer en liten del som avrunder hele filmen. I Hollywood-filmen avsluttes nesten alltid med en «happy-ending» der likevekten er gjenopprettet.

## Se også
* Dramaturgi

## Litteratur
*Hellesylt, Gunnulv (2007): *Mediekommunikasjon*. Oslo: GAN Aschhoug

## Eksterne lenker
* http://fag.webdokumentar.no/fagst/teori/fortellerteknikk-i-nye-medier/dramaturgi/lineaer-dramaturgi/hollywood-modellen
* http://www.slideshare.net/akh78/hollywoodmodellen-1
* http://ndla.no/nb/node/18932 
* Spenningskurve; fra Bibliotekarstudentens nettleksikon om litteratur og medier (pdf-fil)
Egged

**Egged Israel Transport Cooperative Society Ltd** (hebraisk: *אֶגֶד*) ble etablert i 1933 og er Israels største busselskap. Eggeds intercity-busser går mellom de fleste byer, landsbyer, kibbutzer og moshaver i Israel og på Vestbredden.

Selskapet dekker 55 % av kollektivtransporten i landet. De har over 3000 busser (hvorav 58 er skuddsikre) som transporterer over 900 000 mennesker hver dag.

## Se også
* Samferdsel i Israel
* Israels økonomi

## Referanser


## Eksterne lenker
*
Nadia

**Nadia** er et kvinnenavn med to opprinnelser. Det kan være:
# en vestlig form av det russiske navnet *Nadya*, en kjæleform av *Nadezdha* (russisk Надежда), som betyr «håp».
# en alternativ transkribering av det arabiske navnet *[[Nadiya]]* (arabisk ), som betyr «mør, delikat».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Nadia Comăneci (f. 1961), rumensk turner
* Nadia Hasnaoui (f. 1963), norsk programleder
* Nadia Sawalha (f. 1964), engelsk skuespiller
* Nadia Litz (f. 1976), kanadisk skuespiller
* Nadia Ali (f. 1980), pakistansk-amerikansk sanger

## Referanser


## Eksterne lenker
Derek Adams

**Derek Adams** (født 1975) er en skotsk fotballtrener og tidligere fotballspiller som er hovedtrener for den engelske klubben . 

Adams har spit for seks klubber, og har spilt mer enn 200 ligakamper for Ross County og . Adams ble spillende trener i Ross County i 2007 til 2010, og ført dem blant annet til finalen i Scottish Cup i 2010 hvor de tapte 3–0 for . 

Etter seks måneder som assistenttrener i , vendte Adams tilbake til Ross County 11. mai 2011 og ledet dem til seier i Scottish First Division og opprykk til Skotsk Premier League 2012–2013.

Han ble sagt opp i Ross County 28. august 2014 etter at klubben hadde tapt sesongens fire første kamper.

## Referanser


## Eksterne lenker
*
Stageira

**Stageira** eller **Stagira** (gresk: 'Στάγειρα *Stágeira*; opprinnelig *Στάγειρος* *Stágeiros*) var en by antikkens Hellas. Den lå på østkysten av halvøya Khalkidiki. Den er hovedsakelig kjent for at filosofen Aristoteles ble født der. Byen ligger omtrent åtte kilometer nord-nordøst for dagens landsby Stagira, nær landsbyen Olympiada.

Stageira ble grunnlagt i 655 f.Kr. av joniske bosettere fra Andros, og siden utvidet av en koloni fra Khalkis.

Xerxes I av Persia okkuperte den i 480 f.Kr. Byen gikk senere inn i det athenske sjøforbundet, ledet av Athen, men gikk ut i 424 f.Kr. Som et resultat beleiret den athenske demagogen og strategos Kleon byen i 422 f.Kr. Imidlertid var han en dårlig strateg og utførte beleiringen lite effektivt; såpass dårlig at han ble hånet av komedieforfatteren Aristofanes i stykket *Ridderne*. Kleon døde det samme året som beleiringen i slaget ved Amfipolis. Senere, under peloponneskrigen gikk Stageira inn i krigen på Spartas side mot Athen.

I 348 f.Kr. ble Stageira angrepet av Filip II av Makedonia som deretter ødela byen. Til gjengjeld for at Aristoteles ga undervisning til hans sønn Aleksander i Pella, lot Filip byen bli gjenoppbygd og la beboerne bosette seg der på nytt. De hadde da vært gjort til slaver. Mange nye strukturer ble bygd på denne tiden, blant annet en akvedukt, to helligdommer for Demeter og mange hus. Innbyggerne startet senere en festival til ære for Aleksander i takknemlighet.

## Referanser


## Eksterne lenker
* 
* «Ancient Stageira- Birthplace Of Aristotle», informasjon hos et turistnettsted, ikke uten feil
Georg Vedeler

**Georg Ferdinand Vedeler** (født 10. mars 1896 på Java, død 1967) var en norsk skipsingeniør. 

Vedeler tok artium som preseterist og eksamen fra NTH 1919 med innstilling til kongen, *[[Master of Science]]*-eksamen fra *[[Massachusetts Institute of Technology]]* 1923, og avla i 1946 dr.techn.-grad ved NTH. Han var sjefingeniør i rederiet Westfal-Larsen & Co. 1926–46, der han sluttet for å bli professor i skipsbygging ved NTH 1946–51. Han var administrativ direktør i Det Norske Veritas 1951–66.

I mellomkrigstiden satt Vedeler i styret for Bergen Mekaniske Verksted mens diskusjonen gikk høyt om en gjenreisning av norsk skipsbygningsindustri ved økonomisk støtte fra stat og kommune. Vedeler påpekte at Sverige kom fordelaktig ut ved hjelp av moderne utstyr og rasjonelle metoder. I 1939 produserte hver norske verftsarbeider ti bruttotonn pr. år, der tallet for Sverige var 24 bruttotonn. 

I 1933 meldte Vedeler seg inn i Nasjonal Samling, og holdt 8. februar 1934 foredraget «Teknokrati og kvakksalveri». Han meldte seg senere ut, trolig vinteren 1939/40, for i *[[Nordisk Tidende]]*, utgitt i USA 16. januar 1941 står en notis på side 2 med overskriften «Arrestasjoner i Bergen». Her står at Georg Vedeler var blant de arresterte, og at han «tidligere var fører for Nasjonal Samling i Bergen, men brøt med partiet for omtrent et aar siden.» I Bergen hadde NS og Høyre stilt fellesliste til stortingsvalget i 1933.

Han ligger gravlagt på Ris kirkegård i Oslo.

## Referanser


## Kilder
*
Flight

***Flight*** er en amerikansk dramafilm fra 2012 regissert av Robert Zemeckis. Hovedrollen spilles av Denzel Washington.

## Handling
Etter en natt med sex og alkohol med en av flyvertinnene på et hotellrom i Orlando, våkner den skilte, miserable flykapteinen Whip Whitaker (Denzel Washington) opp bakfull og med minimalt med søvn i kroppen. Han bestemmer seg for å innta kokain for å våkne opp. Han går deretter på jobb, på et fly til Atlanta. Underveis mixer han vodka inn i appelsinjuicen sin og dupper av. Når han våkner opp har flyet fått tekniske problemer, og er på full fart til å krasje. Whip har ingen andre muligheter enn å styre flyet inn til krasjlanding på en åker.

Når han våkner opp, får han beskjed om at hans heltemodige innsats har reddet 96 av 102 personer på flyet. Livet til Whip ser omsider ut til å bli bedre, særlig etter at han møter Nicole (Kelly Reilly), en heroinhektet kvinne på bedringens vei som han innleder et forhold til. Men så kommer testresultatene til Whip - og plutselig er han under etterforskning for å ha styrt flyet under dop- og alkoholpåvirkning, og hva verre er - uaktsomt drap.

## Rolleliste
* Denzel Washington som William "Whip" Whitaker
* Don Cheadle som Hugh Lang
* Melissa Leo som Ellen Block
* Kelly Reilly som Nicole Maggen
* John Goodman som Harling Mays
* Bruce Greenwood som Charlie Anderson
* Tamara Tunie som Margaret Thomason
* Nadine Velazquez som Katerina Marquez
* Brian Geraghty som Ken Evans
* James Badge Dale som Gaunt Young Man
* Peter Gerety som Avington Carr
* Tom Nowicki som Len Caldwell

## Eksterne lenker
* 
*
Kutch (delstat)

**Kutch**  var en delstat i India fra landet fikk uavhengighet i 1947 og til den ble innlemmet i delstaten Bombay i 1956. Byen Bhuj var hovedstad. Delstaten hadde ved folketellingen i 1951 en befolkning på  og et areal på  km².

Delstaten Kutch lå i det vestre India, nord for halvøya Kathiawar og Kutchbukta og med Rann of Kutch i nord. Den ble til da fyrstestaten Kutch gikk inn i unionen India 15. august 1947. Delstaten ble styrt av maharao Vijayarajji inntil han døde i 1948 og deretter en kort periode på tre måneder av sønnen Madansinhji før sentralregjeringen overtok administrasjonen av delstaten. Etter Indias grunnlov av 1950 utgjorde Kutch en delstat i klasse C. Delstaten sto direkte under sentralregjeringen, som utpekte en delstatsadministrator. 

Som følge av States Reorganisation Act ble Kutch i 1956 slått sammen med  delstaten Bombay. Kutch utgjør siden 1960 et distrikt i delstaten Gujarat.

## Referanser
Sport i navn og tall

***Sport i navn og tall*** også kalt ***Aftenpostens sportshåndbok*** er et leksikon om norsk toppidrett. Boken, som er i ett bind og på 336 sider.

Den inneholder en samling sportsresultater fra 1945 til 1. september 1971, mesterskap og landskamper. Totaloversikt (frem til og med Sommer-OL 1968) over norske gullmedaljevinnere i OL. Kapittel om vinnere av norske ærespriser, samt over 400 fyldige biografier over kjente og mindre kjente idrettsutøvere.

Forfatter er daværende *[[Aftenposten]]*-journalist Magnus Breili. Boken ble utgitt i Oslo på Schibsted i 1971 på ISBN 8251601789 på bokmål.

## Tidligere utgaver
*1950: 512 sider (redaksjon: P. Chr. Andersen og Ragnar Wold, Schibsted) Digitalisert på Nasjonalbiblioteket.
*1958: 520 sider (redaksjon: P. Chr. Andersen, Ragnar Wold, Truls Hoff og Per Jorsett, Schibsted) Digitalisert på Nasjonalbiblioteket.

## Eksterne lenker
*
Helvetiafjellet

**Helvetiafjellet** er et fjell på Spitsbergen, Svalbard. Det er 1079 meter høyt og ligger på nordsiden av Adventdalen, avgrenset av Koslådalen og Altbreen i vest, Helvetiadalen i øst, og Tellbreen i nord. 


## Referanser
Kai Jensen

**Kai Egil Jensen** (født 1. juli 1968) er en norsk naturfotograf og forfatter bosatt på Åneby i Nittedal.

Jensen ble kåret norgesmester i naturfoto 2008 av bladet *[[Villmarksliv]]*. Som naturfotograf har han vunnet flere internasjonale priser, og har hatt flere fotoutstillinger. Han har også laget flere multimediavisninger, og ledet workshops innen naturfoto. 

Han var leder i Norske Naturfotografer fra 2013 til 2020, en forening for helt eller delvis profesjonelle fotografer bosatt i Norge. Han er tilknyttet bildebyrået NTB Norsk Telegrambyrå. Han har sittet flere år som leder i BioFoto, forening for naturfotografer. Han var en av gründerne bak magasinet *[[Natur & Foto]]*.

Han ga ut boken *Mitt Nordmarka* med Odd Børretzen i 2005, og har siden gitt ut *Nittedal - Den grønne bygda* (2015) og *Nitedals Tændstikfabrik* (2017) i samarbeid med Nittedal Historielag.

## Referanser
Agroøkologisk landbruk

**Agroøkologisk landbruk** er en tilnærming til landbruk basert på å i størst mulig grad etterligne naturens egne økosystemer.

Et system er agroøkologisk når flere av følgende elementer er til stede:

* Allsidig bruk med flere typer vekster i samme åker
* Rotasjon mellom flere typer vekster og unngåelse av samme vekster i samme åker år etter år
* Dekking av jorda med plantemateriale for å hindre uttørring og samtidig øke jordas innhold av organisk materiale
* Nitrogen fikseres direkte i jorda ved dyrking av belgvekster
* Lite bearbeiding av jorda
* Husdyr benyttes som en del av gårdssystemet
* Samplanting av trær for å dyrke frukter, få skygge, le og næring til jorda
* Insekter og andre nyttedyr benyttes som naturlige tjenere i matproduksjonen
 
Agroøkologi er en landbruksmetode som bruker lokale ressurser i størst mulig grad, som i liten grad bruker innkjøpte sprøytemidler, men heller øker produktiviteten gjennom å bruke naturens egne metoder for å regulere ugress, plantesykdommer og skadedyr. Likeledes minimeres bruken av kunstgjødsel, til fordel for metoder hvor du planter og veksler mellom ulike planter og grøder for både å øke produksjonen av mat og for å tilbakeføre næring til jorda. I stedet for å bruke kjemiske innsatsvarer, legges det vekt på å fremme jordas fruktbarhet, forebyggende tiltak og sørge for størst mulig økologisk likevekt.

Agroøkologi fremmer og er avhengig av et stort mangfold på gården, både under og over jorda. Under jorda dreier det seg om økt jordkvalitet gjennom å øke innholdet av organisk materiale (humus) og den biologiske aktiviteten og mangfoldet via prinsippene beskrevet ovenfor. Dette fører til optimale vekstforhold for planter og samtidig økt lagring av karbondioksid i jorda. Dette er viktig for den enkeltstående bonden der og da, og for klodens klima.

Over jorda dreier det seg om en bedre bruk av sol og regn gjennom et større mangfold av plantesorter og arter bonden dyrker. Dette bidrar til å sikre kvaliteten på produktene, helsen i agroøkosystemet, og gir bonden økt avling per hektar. Et større plantemangfold reduserer bondens risiko ved å gi garanterte avlinger på noen vekster, selv i perioder med klimastress (tørke, flom etc.)

Til sammen gir dette økt sikkerhet for bonden og hans familie. I dette systemet bruker den fattige bonden halmen som er igjen etter at kornet er fjernet til husdyrfôr, og i en risåker kan det leve både fisker, frosker og slanger. Disse organismene kan dø ut ved bruk av kjemiske sprøytemidler og kunstgjødsel.

## Referanser
Treinta y Tres-flagget

**Treinta y Tres-flagget** («Trettitreflagget»; spansk: *Bandera de los Treinta y Tres Orientales*, «De trettitre østliges flagg») er et av nasjonalsymbolene til Uruguay. Det ble anerkjent 26. august 1825 som offisielt symbol på ilandstigninga av den revolusjonære gruppa De trettitre østlige på Playa Agraciada 19. april 1825.

Flagget har tre vannrette striper, den øverste blå, den midterste hvit og den nederste rød. På den hvite stripa står det skrevet *Libertad o Muerte*, som betyr «frihet eller død». Dette er Uruguays nasjonalmotto.

Treinta y Tres-flagget flagges ved sida av nasjonalflagget og Artigsflagget på offentlige bygninger i Uruguay.

## Referanser


## Eksterne lenker
*
Artigasflagget

**Artigasflagget** (på spansk: *Bandera de Artigas*) er et flagg til minne om José Gervasio Artigas, en nasjonalhelt i Uruguay. Det har tre vannrette striper, hvorav den øverste og den nederste er blå, mens den midterste er hvit. Over dem går det ei diagonal rød stripe.

Artigasflagget flagges ved sida av nasjonalflagget og Treinta y Tres-flagget på offentlige bygninger i Uruguay. Flagget, og emblemer som er avleda fra det, har tradisjonelt blitt brukt som symboler for Uruguays militærvesen.

## Symboler avleda fra flagget

Fil:Roundel of Uruguay.svg|Symbolet til Uruguays luftvåpen
Fil:Military Cockade of Uruguay.svg|Artigas' kokarde, som brukes av Uruguays militærvesen


## Referanser


## Eksterne lenker
*
Curaçaos flagg

**[[Curaçao]]s flagg** ble antatt 2. juli 1984, mens øya var en del av De nederlandske Antiller, og forble uforandra da den fikk selvstyre i 2010.

Flagget består av et blått felt med ei vannrett gul stripe nedafor midtlinja og to hvite femtakka stjerner i venstre hjørne. Det blå symboliserer havet og himmelen, som er delt av ei gul stripe som representerer solskinnet på Curaçao. De to stjernene symboliserer hovedøya og den mindre øya Klein Curaçao.

## Referanser
Sint Eustatius’ flagg

**[[Sint Eustatius]]' flagg** ble antatt 16. november (Statiadagen) 2004. Det er delt inn i fire femsida felter, hvert av dem med rød bord. I midten av flagget er det et diamantforma hvitt felt, med en grønn silhuett av øya og en femarma gyllen stjerne.
Saint-Barthélemys flagg

**[[Saint-Barthélemy]]s flagg** er offisielt den franske trikoloren, ettersom øya er en selvstyrt oversjøisk kollektivitet som tilhører Frankrike. Det brukes også et uoffisielt flagg på Saint-Barthélemy, som består av øyas våpen på hvit bakgrunn.
Saint-Martins flagg

**[[Saint-Martin]]s flagg** er offisielt den franske trikoloren, ettersom landet er en oversjøisk kollektivitet som tilhører Frankrike. Det brukes også et uoffisielt flagg, som er hvitt og blått med en gul og rød soloppgang.
The Impossible

***The Impossible*** (spansk tittel: *Lo imposible*) er en spansk engelskspråklig katastrofefilm fra 2012 regissert av Juan Antonio Bayona. Filmen handler om de prøvelser som en familie på ferie i Thailand gjennomgår når de blir rammet av tsunamikatastrofen i 2004. Hovedrollene spilles av Naomi Watts og Ewan McGregor. Filmen er basert på en sann historie.

Naomi Watts ble nominert til både Oscar og Golden Globe i 2013 for sin rolleprestasjon.

Den ble godt mottatt av anmelderne. Også de norske anmelderne gav den jvent god omtale.

## Handling
En helt vanlig familie, bestående av Maria, Henry og deres tre sønner, reiser til Thailand for å feire jul der. Den perfekte paradisferien blir imidlertid avbrutt når tsunamien inntreffer. Maria og Lucas, den eldste av barna, blir separert fra de andre, og i tillegg blir Marias bein alvorlig skadet. En kamp for å overleve starter, mens Henry på sin side ber Thomas (den nest eldste sønnen) passe på Simon mens han selv begynner å lete etter Maria.

## Rolleliste
* Naomi Watts som María Belón
* Ewan McGregor som Henry
* Tom Holland som Lucas
* Samuel Joslin som Thomas
* Ooaklee Pendergast som Simon
* Marta Etura som Simone
* Sönke Möhring som Karl
* Geraldine Chaplin som en gammel kvinne

## Referanser


## Eksterne lenker
* 
*